b'\n_START_ARTICLE_\nNeuroleptianalgesia\n_START_PARAGRAPH_\nNeuroleptianalgesia on kivunlievitysmenetelm\xc3\xa4, jonka kehitti Henri Laborit vuonna 1951. Siin\xc3\xa4 voitiin k\xc3\xa4ytt\xc3\xa4\xc3\xa4 aluksi klooripromatsiinia (nyk. Klorproman, muita l\xc3\xa4\xc3\xa4keainenimi\xc3\xa4 lukuisasti - mm. Ruotsissa Hibernal), aiheuttamaan leikkauspotilaalle l\xc3\xa4mp\xc3\xb6tilan lasku eli hypotermia. Joidenkintyyppisten leikkausten yhteydess\xc3\xa4 t\xc3\xa4t\xc3\xa4 erikoista ominaisuutta k\xc3\xa4ytettiin hy\xc3\xb6dyksi. Esimerkiksi vanhuksilla sek\xc3\xa4 fyysisesti hyvin huonokuntoisten potilaiden kohdalla voitiin neuroleptianalgesia k\xc3\xa4ytt\xc3\xa4\xc3\xa4 potilasta nukutusta "s\xc3\xa4\xc3\xa4st\xc3\xa4v\xc3\xa4mp\xc3\xa4n\xc3\xa4" vaihtoehtona._NEWLINE_My\xc3\xb6hemp\xc3\xa4n\xc3\xa4 kehiteltiin uusia menetelmi\xc3\xa4. N\xc3\xa4it\xc3\xa4 sovellettiin erityisesti niiss\xc3\xa4 leikkausoperaatioissa, joiden aikana potilaan tuli olla tajuissaan taikka narkoosin antaminen oli ollut muutoin vasta-aiheista. Perusperiaatteena oli aiheuttaa leikattavalle kutakuinkin t\xc3\xa4ydellinen tunnottomuuden tila, jonka aikaansaamiseksi k\xc3\xa4ytettiin samaan aikaan annettavaa neuroleptia sek\xc3\xa4 voimakasta analgeettia._NEWLINE_Neuroleptianalgesia tyyppi I:ss\xc3\xa4 k\xc3\xa4ytettiin yhdistelm\xc3\xa4\xc3\xa4 haloperidoli/droperidoli + fenoperidiini (Lealgin). Analgesian induktiovaiheessa voitiin k\xc3\xa4ytt\xc3\xa4\xc3\xa4 my\xc3\xb6s sympatolyytiksi Hydergin:i\xc3\xa4 eli ko-dergokriinimesilaattia. Saatettiin k\xc3\xa4ytt\xc3\xa4\xc3\xa4 my\xc3\xb6s valmiiksi sekoitettua kombinaattifarmakaalia nimelt\xc3\xa4 Lealgin Comp: siihen kuului Lealginin ohella haloperidolia (Haldol, Serenase)._NEWLINE_Neuroleptianalgesia tyyppi II pohjautui yhteen k\xc3\xa4ytett\xc3\xa4v\xc3\xa4\xc3\xa4n yhdistelm\xc3\xa4valmisteeseen, nimelt\xc3\xa4\xc3\xa4n Thalamonal. Siihen oli kombinoitu sek\xc3\xa4 droperidolia ett\xc3\xa4 fentanyyli\xc3\xa4. Droperidoli (Dridol) lievensi fentanyylin aiheuttamaa pahoinvointi, sill\xc3\xa4 se on tehokas antiemeettinen l\xc3\xa4\xc3\xa4keaine. Sen oksentelua ehk\xc3\xa4isev\xc3\xa4n vaikutuksen mainittiin olleen per\xc3\xa4ti 50-kertainen klorpromatsiiniin verrattuna. Vastaavasti t\xc3\xa4ss\xc3\xa4 nimenomaisessa k\xc3\xa4ytt\xc3\xb6tarkoituksessa katsottiin taas fentanyylin olevan jopa morfiiniakin voimakkaampaa. Leikkausanestesiassa Suomessa oli tyyppi II:n k\xc3\xa4ytt\xc3\xb6 yleisemp\xc3\xa4\xc3\xa4, ja Thalamonal oli varsin yleisess\xc3\xa4 k\xc3\xa4yt\xc3\xb6ss\xc3\xa4._NEWLINE_Analgesiamuotoon saattoi liitty\xc3\xa4 ekstrapyrimidaalioireiden (EPS) sek\xc3\xa4 NMS:n (maligni neuroleptisyndrooma) mahdollisuus. Yll\xc3\xa4tt\xc3\xa4v\xc3\xa4sti l\xc3\xa4hdekirja suositteli parkinsonismin tapaisiin oireisiin klooripromatsiinia, mik\xc3\xa4 lienee ollut selke\xc3\xa4 virhe. Klorpromatsiinihan on kaikkein ensimm\xc3\xa4isen\xc3\xa4 (1951) inventoitu antipsykootti, jonka er\xc3\xa4isiin vakaviin sivuoireisiin juuri EPS kuuluu.i'